ינה פוקס

ד"ר ינה פוקס (בהונגרית: Fuchs Jenő, בעברית נקרא לעיתים גם ינו פוקס; 29 באוקטובר 1882 – 14 במרץ 1955) היה סייף הונגרי-יהודי. אלוף אולימפי בעל 4 מדליות זהב בחרב. נוסף לכך היה רופא.

ביוגרפיה 
פוקס נולד בבודפשט.
במאה ה-19 חל איסור על יהודים בהונגריה לשאת נשק. ינה פוקס לא היה חבר במועדון סיף כלשהו ולא ניצח בתחרויות במסגרת ארצית. בתחרות כניסה לאולימפיאדה בשנת 1908 הגיע שלישי.

באולימפיאדת לונדון (1908) זכה פוקס בשתי מדליות זהב, בתחרות בחרב אישי לפני בלה זולובסקי מהונגריה ווילאם גופולד וון לובסדרוף מבוהמיה ובתחרות בחרב קבוצתי לאחר שהונגריה ניצחה את גרמניה 0-9, את איטליה 5-11 ואת בוהמיה 7-9. במדליית כסף זכתה איטליה ובמדליית ארד זכתה בוהמיה. לזכייה בתחרות הקבוצתית היו שותפים שלושה סייפים יהודים נוספים: אוסקר גרדה, דז'ו פולדס, ולאיוש ורקנר.

באולימפיאדת סטוקהולם (1912) זכה פוקס בשתי מדליות זהב, בתחרות בחרב אישי לפני בלה בקאשי וארווין מסרוש שניהם מהונגריה ובתחרות בחרב קבוצתי לפני אוסטריה והולנד ובכך הגן על תאריו. לזכייה בתחרות הקבוצתית היו שותפים פעם נוספת שלושת הסייפים היהודים גרדה, פולדס, וורקנר ולזכייה במדליית כסף עבור אוסטריה היו שותפים שני סייפים יהודים: אוטו הרשמן ואלברט בוגן.

בשנת 1955 נפטר פוקס בבודפשט.

תארים והישגים 
 מתוך 25 קרבות אולימפיים אישיים, ניצח פוקס ב-22 קרבות, הפסיד ב-2 קרבות ופרש מקרב אחד.
 ב-1982 הונצח פוקס ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים

 ינה פוקס היכל התהילה של הספורט היהודי.
 ינה פוקס האתר יהודים בספורט.
 

סייפים הונגרים
סייפים יהודים
אלופים אולימפיים: סייפים
אלופים אולימפיים יהודים
סייפים באולימפיאדת לונדון (1908)
סייפים באולימפיאדת סטוקהולם (1912)
משתתפים יהודים באולימפיאדת לונדון (1908)
משתתפים יהודים באולימפיאדת סטוקהולם (1912)
הונגריה: אישים בספורט
יהדות בודפשט
חברי היכל התהילה של הספורטאים היהודים: הונגרים
בודפשט: אישים
הונגרים שנולדו ב-1882
הונגרים שנפטרו ב-1955